Oficialusis leidinys L 024 , 29/01/1994 p. 0002 - 0003

specialusis leidimas suomių kalba: skyrius 3 tomas 55 p. 0378

specialusis leidimas švedų kalba: skyrius 3 tomas 55 p. 0378



Tarybos reglamentas (EB) Nr. 163/94 1994 m. sausio 24 d. iš dalies keičiantis Reglamentą (EEB) Nr. 386/90 dėl monitoringo, atliekamo eksportuojant žemės ūkio produktus, už kuriuos skiriamos grąžinamosios išmokos arba kitos sumos EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Komisija, remdamasi 1990 m. vasario 12 d. Tarybos reglamentu (EEB) Nr. 386/90 dėl monitoringo, atliekamo eksportuojant žemės ūkio produktus, už kuriuos skiriamos grąžinamosios išmokos arba kitos sumos [3], privalo pateikti Tarybai pranešimą apie pažangą, pasiektą taikant šį reglamentą; kadangi iš šio ir iš papildomo pranešimo paaiškėjo, kad dėl per mažo kai kurių taisyklių lankstumo gali būti sunku padidinti patikrinimų veiksmingumą; kadangi būtų galima geriau pasinaudoti rizikos analize, jei kontrolės tarnybos turėtų didesnę veikimo laisvę pasirinkdamos tikrinimo objektus; kadangi įpareigojimas laikytis 5 % normos vienam produktui vienoje muitinės įstaigoje labiau apsunkina žmogiškųjų išteklių sutelkimą didelės rizikos eksportui; kadangi, palaikant 5 % bendrą normą, įmanoma pasiekti tam tikro lankstumo, kad kontrolės tarnybos galėtų tikrinti jautresnius produktus; kadangi, siekiant sumažinti sukeitimo riziką, ypač tada, kai eksporto deklaracijos yra pateikiamos ir priimamos valstybėje narėje arba eksportuotojo patalpose, turi būti numatyta nustatyti mažiausią fizinių patikrinimų normą išvykimo muitinės įstaigai imant tipinius mėginius; kadangi, atsižvelgiant į būtinybę užtikrinti veiksmingą eksporto grąžinamųjų išmokų tikrinimui skirtų nuostatų taikymą visoje Bendrijoje ir į finansinį pavojų Bendrijos lėšoms, turi būti patvirtintos taisyklės Bendrijos lygiu, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 386/90 iš dalies keičiamas taip: 1. 2 straipsnyje: - įterpiama: - "b) atlieka fizinius sukeitimo patikrinimus pagal 3a straipsnį ir", - b punktas tampa c punktu. 2. 3 straipsnio 2 dalis pakeičiama taip: "2. Laikantis išsamių taisyklių, kurios turi būti nustatytos 6 straipsnyje nurodyta tvarka, 1 dalies b punkte paminėta norma taikoma: - vienai muitinei įstaigai, - vieneriems kalendoriniams metams ir - vienam produkto sektoriui. Tačiau 5 % norma vienam produktų sektoriui gali būti pakeista 5 % norma visiems sektoriams, jei valstybė narė taiko atrankos sistemą, kuri remiasi rizikos analize, atliekama pagal 6 straipsnyje nurodyta tvarka nustatytinus kriterijus. Šiuo atveju vienam produktų sektoriui yra privaloma 2 % mažiausia norma." 3. Įterpiamas šis straipsnis: "3a straipsnis Kai eksporto deklaracijas priima vidaus muitinė įstaiga, taikant mažiausią normą arba mažiausias normas, fiziniai sukeitimo patikrinimai gali būti atliekami kiekvienoje išvykimo iš Bendrijos muitinės įstaigoje paimant tipinį mėginį. 6 straipsnyje nustatyta tvarka, atsižvelgiant į rizikos rūšį, nustatomos įvairios mažiausios tikrinimo normos (norma)." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas nuo kitų kalendorinių metų po jo paskelbimo. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. sausio 24 d. Tarybos vardu Pirmininkas G. Moraitis [1] OL C 218, 1993 8 12, p. 13. [2] 1994 m. sausio 19 d. pateikta nuomonė (dar nepaskelbta Oficialiajame leidinyje). [3] OL L 42, 1990 2 16, p. 6. --------------------------------------------------